《贺新郎 贺李丹壑京闱秋捷》
清代·陈维崧

年少真英发。是当年、茶陵相器，邺侯仙骨。喷沫骄嘶矜宠甚，所邺全无空阔。

喜历块、过都一抹。商隐曾誇衮师好，学参军、祇解翻苍鹘。

谁似尔，最轩豁。

讵关家世高门阀。羡便便、艺林经笥，嶒嵘突兀。昨夜月娥临桂殿，笑倚冰轮蟾窟。

正付与、天香时节。来岁杏园花倍好，捲东风、十里珠帘揭。

争看汝，绣袍缬。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。